FI Euroopan unionin virallinen lehti C 359/1

SELVITYS VUODEN 2014 VARAINHOIDOSTA

Pääluokka II – Eurooppa-neuvosto ja neuvosto

(2015/C 359/01)

SISÄLLYSLUETTELO:

1. JOHDANTO 2

2. VARAINHOITOVUODEN 2014 TAVOITTEET JA TALOUSARVIO 2

2.1 Tärkeimmät taloudelliset tavoitteet 2

2.2 Eurooppa-neuvoston ja neuvoston vuoden 2014 talousarvion laatiminen 2

2.2.1 Yleinen lähestymistapa 2

2.2.2 Vuoden 2014 talousarvio 3

2.2.3 Talousarvio 2014 ja rahoituskehyksen otsake 5 3

3. YLEISKATSAUS TALOUSARVION TOTEUTTAMISEEN VUONNA 2014 5

3.1 Toiminta ja tavoitteet vuonna 2014 5

3.1.1 Eurooppa-neuvoston ja neuvoston toiminta vuonna 2014 5

3.1.2 Tavoitteiden saavuttaminen vuonna 2014 6

3.2 Tulot 6

3.3 Menot vuonna 2014 8

3.3.1 Talousarviomuutokset vuonna 2014 8

3.3.2 Yleiskatsaus talousarvion toteuttamiseen vuosina 2005–2014 9

3.3.3 Määrärahojen käyttö menoluokittain vuonna 2014 10

3.4 Edelliseltä vuodelta siirretyt määrärahat 12

3.4.1 Vuodelta 2013 vuodelle 2014 siirrettyjen määrärahojen käyttö 12

3.4.2 Vuodelta 2014 vuodelle 2015 siirretyt määrärahat 13

3.5 Käyttötarkoitukseensa sidotut tulot 14

3.5.1 Ennen vuotta 2014 kertyneet käyttötarkoitukseensa sidotut tulot 14

3.5.2 Vuonna 2014 kertyneet käyttötarkoitukseensa sidotut tulot 15

1. JOHDANTO

Varainhoitoasetuksen (1) 142 artiklan mukaisesti tässä asiakirjassa esitetään selvitys EU:n talousarvion pääluokan II (Eurooppa-neuvosto ja neuvosto) varainhoitovuoden 2014 talousarvio- ja varainhallinnosta.

Tämä selvitys perustuu vuoden 2014 tilinpäätökseen, neuvoston tulojen ja menojen hyväksyjien vuotuisissa toimintakertomuksissa oleviin tietoihin sekä neuvoston rahoitusjärjestelmästä peräisin oleviin talousarvion toteuttamista koskeviin tietoihin.

Tämän selvityksen luvussa 2 esitetään yhteenveto varainhoitovuodeksi 2014 vahvistetusta kehyksestä. Luvussa 3 esitetään yleiskatsaus vuonna 2014 käytettävissä olleiden talousarviomäärärahojen käyttöön.

Liitteessä esitetään vuoden 2014 talousarvion toteuttaminen budjettikohdittain.

2. VARAINHOITOVUODEN 2014 TAVOITTEET JA TALOUSARVIO

2.1 Tärkeimmät taloudelliset tavoitteet

Neuvoston pääsihteeristön vuotta 2014 koskevat tärkeimmät taloudelliset tavoitteet olivat seuraavat:

— Avustaa jatkuvasti Eurooppa-neuvoston puheenjohtajaa ja neuvostoa käyttäen rahavaroja tehokkaasti ja vaikuttavalla tavalla.

— Jatkaa hallinnon uudenaikaistamisprosessia pääsihteeristön organisaation laadun ja resurssien asianmukaisen käytön parantamiseksi.

— Rahoittaa edelleen Europa-rakennuksen rakentamista. Rakennus on määrä luovuttaa vuoden 2015 loppuun mennessä.

2.2 Eurooppa-neuvoston ja neuvoston vuoden 2014 talousarvion laatiminen

2.2.1 Yleinen lähestymistapa

Eurooppa-neuvoston ja neuvoston (jäljempänä ”EN/N”) vuoden 2014 talousarvion laadinnassa yleistavoitteena oli, että vuoden 2013 talousarvion kokonaismäärää ei ylitetä kaikkien henkilöstöön liittymättömien menojen osalta.

Tiettyjen hankkeiden tai sopimusvelvoitteiden edellyttämä lisärahoitus on kompensoitu toteuttamalla leikkauksia muilla aloilla. Lisäksi on tehty lisäleikkauksia aloilla, joilla on viime aikoina ilmennyt talousarvioon varattujen määrärahojen selvää vajaakäyttöä.

Henkilöstötaulukon osalta neuvoston pääsihteeristö on jatkanut organisaation tehostamista toteuttamalla seuraavat toimet:

— Henkilöstötaulukkoon sisältyvien virkojen ja toimien määrää vähennettiin 31:llä noudattaen komission ehdotusta toimielinten henkilöstön määrän vähentämisestä 5 prosentilla viiden vuoden aikana (toinen vuosi).

— Siirrettiin 10 virkaa EUH:oon.

— Muutettiin 10 henkilöstötaulukkoon sisältyvää virkaa (edullisiksi) sopimussuhteisten toimihenkilöiden toimiksi.

— Muutettiin kuusi AST 5 -virkaa kuudeksi AD 5 -viraksi (jatketaan hallinnon nykyaikaistamista).

— Muutettiin 15 AST -virkaa 15:ksi SC 1 -viraksi.

2.2.2 Vuoden 2014 talousarvio

Budjettivallan käyttäjä vahvisti EN/N:n vuoden 2014 kokonaistalousarvioksi 534,2 miljoonaa euroa. Tämä tarkoittaa 1,3 miljoonan euron (- 0,2 prosentin) vähennystä vuoteen 2013 verrattuna.

EN/N:n vuoden 2014 henkilöstötaulukkoon sisältyvien virkojen ja toimien määrä oli 3 101.

Taulukossa 1 esitetään vuoden 2014 talousarvion jakautuminen menoluokittain. Vuoden 2014 arvioitu 1,6 prosentin inflaatio huomioon ottaen EN/N:n talousarvio supistui tosiasiassa 1,8 prosenttia.

Taulukko 1

EN/N:n talousarvio 2014 vuoden 2013 talousarvioon verrattuna (menoluokittain)

(euroina) Menoluokka Talousarvio 2013 Talousarvio 2014 Muutos 2014/2013 ml. Europa-rakennus 1 2 3=2/1 Henkilöstötaulukko 30 0 2 44 000 29 2 9 89 059 - 2,4 % Muut henkilöstömenot 2 3 5 58 000 2 3 2 18 480 - 1,4 % Kiinteistöt (hankintoja lukuun ottamatta) 3 9 2 33 000 4 0 5 37 800 3,3 % Tietojenkäsittely 3 6 7 91 000 3 7 3 82 430 1,6 % Irtain omaisuus 9 30 000 8 06 850 - 13,2 % Tekniset tarvikkeet 3 5 70 000 2 5 86 390 - 27,6 % Kuljetus 9 18 000 2 1 46 217 133,8 % Valtuuskuntien matkakulut 1 9 9 72 000 2 0 3 02 000 1,7 % Tulkkauskulut 8 3 9 62 300 8 6 9 91 444 3,6 % Kokoukset ja konferenssit 7 8 33 000 8 7 20 570 11,3 % Tiedotus 9 1 32 000 8 8 90 660 - 2,6 % Sekalaiset menot 1 6 68 000 1 9 30 400 15,7 % Varaus 2 7 00 000 2 7 00 000 0,0 % Yhteensä (hankintoja lukuun ottamatta) 53 0 5 11 300 52 9 2 02 300 - 0,2 % Kiinteän omaisuuden hankinta 5 0 00 000 5 0 00 000 0,0 % Kaikki yhteensä 53 5 5 11 300 53 4 2 02 300 - 0,2 %

2.2.3 Talousarvio 2014 ja rahoituskehyksen otsake 5

Taulukossa 2 esitetään EN/N:n talousarvion kehitys vuosina 2007–2014. EN/N:n osuus monivuotisen rahoituskehyksen otsakkeesta 5 on laskenut 8,3 prosentista vuonna 2007 6,4 prosenttiin vuonna 2014.

Taulukko 2

EU:n talousarvion pääluokan II (Eurooppa-neuvosto ja neuvosto) kehitys vuosien 2007–2014 rahoituskehyksen otsakkeessa 5

2007 2008 2009 (2) 2010 2011 2012 2013 2014 (Määrät käypinä hintoina) milj. euroa muutos milj. euroa muutos milj. euroa muutos milj. euroa muutos milj. euroa muutos milj. euroa muutos milj. euroa muutos milj. euroa muutos Otsake 5 7 115 6,1 % 7 457 4,8 % 7 603 2,0 % 7 962 4,7 % 8 173 2,7 % 8 607 5,3 % 9 181 6,7 % 8 405 - 8,5 % EN/N 594 0,3 % 595 0,2 % 603 1,3 % 634 5,1 % 563 - 11,2 % 534 - 5,2 % 536 0,3 % 534 - 0,2 % EN/N:n osuus otsakkeessa 5 8,3 % 8,0 % 7,9 % 8,0 % 6,9 % 6,2 % 5,8 % 6,4 %

Vuosina 2007–2014 aikaansaatu 60 miljoonan euron vähennys on suurelta osin järkevän varainhoidon tulosta. Vuoden 2011 vähennys johtuu pääosin resurssien siirtämisestä EUH:oon, kun taas vuosien 2012 ja 2013 vähennykset johtuvat tiettyihin toimintoihin osoitettujen määrärahojen supistamisesta, kun edellisten vuosien toteutus ja tosiasialliset tarpeet oli otettu huomioon.

3. YLEISKATSAUS TALOUSARVION TOTEUTTAMISEEN VUONNA 2014

3.1 Toiminta ja tavoitteet vuonna 2014

3.1.1 Eurooppa-neuvoston ja neuvoston toiminta vuonna 2014

Varainhoitoa koskevassa selvityksessä pääsihteeristö antaa tietoja keskeisistä toimistaan, jotka ovat merkityksellisiä rahoituksen kannalta ja jotka kuvaavat Eurooppa-neuvoston ja neuvoston toimintaa varainhoitovuoden aikana. Lisäksi siinä korostetaan vuoden tärkeimpiä saavutuksia.

Taulukossa 3 esitetään pääsihteeristön vuosina 2004–2014 järjestämien Eurooppa-neuvoston kokousten ja neuvoston istuntojen määrän kehitys. Järjestämiensä 4 241”institutionaalisen” kokouksen lisäksi pääsihteeristö järjesti vuonna 2014 vielä 2 189 muuta kokousta (seminaareja, tiedotustilaisuuksia ja kokouksia kolmansien maiden kanssa).

Taulukko 3

Kokousten lukumäärän kehitys vuosina 2004–2014

2004 2005 2006 2007 2008 2009 2010 2011 2012 2013 2014 Huippukokoukset 5 3 3 3 5 7 7 9 7 6 9 Neuvoston istunnot 76 80 76 68 81 74 86 85 77 74 81 Coreper 128 123 120 106 144 140 122 135 140 140 135 Työryhmät 3 971 3 918 4 037 4 183 4 480 4 272 4 127 4 373 4 480 4 164 4 016 Yhteensä 4 180 4 124 4 236 4 360 4 710 4 493 4 342 4 602 4 704 4 384 4 241 Muut kokoukset 2 392 2 791 2 713 1 735 2 051 2 021 1 996 2 075 2 189 2 027 2 189 Kaikki yhteensä 6 572 6 915 6 949 6 095 6 761 6 514 6 338 6 677 6 893 6 411 6 430

Pääsihteeristö järjesti monenvälisen huippukokouksen ensimmäisen kerran vuonna 2014. Neljänteen EU–Afrikka-huippukokoukseen osallistui yli 60 EU:n ja Afrikan johtajaa ja yhteensä 90 valtuuskuntaa. Kokouksessa keskusteltiin EU:n ja Afrikan suhteiden tulevaisuudesta ja tiivistettiin maanosien välisiä yhteyksiä.

Merkittäviä turvallisuus- ja logistiikkaresursseja ja diplomaattisia ponnisteluja edellyttävien ajanmukaisten kokousjärjestelyjen arvioidaan maksavan 2,5 miljoonaa euroa.

Toinen toiminnan määrällinen indikaattori on EU:n virallisessa lehdessä (EUVL) julkaistujen säädösten määrä (taulukko 4). Vuonna 2014 EUVL:ssä julkaistiin 1 437 säädöstä. On syytä panna merkille, että säädösten julkaiseminen EUVL:ssä on lainsäädäntöprosessin viimeinen vaihe.

Taulukko 4

Säädösten lukumäärän kehitys vuosina 2004–2014

2004 2005 2006 2007 2008 2009 2010 2011 2012 2013 2014 EUVL:ssä julkaistut säädökset 1 118 1 056 1 317 1 000 1 274 829 825 986 958 1 132 1 437

Pääsihteeristö on vuonna 2014 myös entisestään parantanut organisaatiorakennettaan toimintansa tehokkuuden ja laadun parantamiseksi. Hallinnon jatkuvan nykyaikaistamisen yhteydessä on useaan otteeseen toteutettu johdon jäsenten kiertoa, joka on johtanut voimavarojen uudistamiseen sekä uusien taitojen ja pätevyyksien käyttöönottoon avainaloilla.

Lopuksi todettakoon, että vuonna 2014 otettiin käyttöön uudistettu koko ”neuvosto-perheen” yhdistävä visuaalinen ilme. Perheeseen kuuluvat kaikki toimielimet ja yksiköt, joita neuvoston pääsihteeristö palvelee, eli Eurooppa-neuvosto ja sen puheenjohtaja, eurohuippukokous ja sen puheenjohtaja, neuvosto ja sen kiertävänä puheenjohtajana toimiva jäsenvaltio (yhteistyötä koskevine erityisohjeineen), korkea edustaja tämän toimiessa ja pitäessä yllä yhteyksiä ulkoasiainneuvoston puheenjohtajana sekä euroryhmä ja sen puheenjohtaja. Logo, joka yhdistää Euroopan unionin lipun sekä Eurooppa-neuvoston että neuvoston toimipaikaksi lähiaikoina tulevasta Europa-rakennuksesta innoituksensa saaneen kuvion, tuo mieleen yhtenäisyyden, jatkuvuuden, monimuotoisuuden, sydämen ja valon.

3.1.2 Tavoitteiden saavuttaminen vuonna 2014

Varainhoitovuodeksi 2014 vahvistetut tavoitteet saavutettiin pääpiirteittäin seuraavasti:

— Henkilöstötaulukko Pääsihteeristö otti vuonna 2014 palvelukseen 193 henkilöä (107 vakinaista virkamiestä ja 86 väliaikaista toimihenkilöä). Vuoden aikana työsuhteensa päätti 216 henkilöä (153 vakinaista virkamiestä ja 63 väliaikaista toimihenkilöä), minkä johdosta EN/N:n henkilöstötaulukon virkojen ja toimien nettotäyttöaste laski 23:lla. Osana pääsihteeristön hallinnon uudistamista henkilöstötaulukon virkojen ja toimien määrää vähennettiin 20:llä niiden 31:n lisäksi, jotka liittyvät toimielinten henkilöstön määrän vähentämiseen 5 prosentilla viiden vuoden aikana.

— Taloushallinto Vuonna 2014 pääsihteeristö jatkoi taloushallintonsa ja varainkäytön tuloksellisuuden parantamista. Sisäiset taloushallinnon prosessit paranivat vuoteen 2013 verrattuna käytetyn ajan ja tarkkuuden suhteen. Eurooppalaisten yritysten kassavirtatilanteen parantamiseen liittyen laskujen keskimääräinen maksuaika pääsihteeristössä oli 17 päivää vuonna 2014; enimmäisaikaraja on 30 kalenteripäivää (Euroopan parlamentin ja neuvoston direktiivi 2011/7/EU) (3).

— Kiinteistöpolitiikka Rakennushanke, jonka tarkoituksena on saneerata ja muuttaa Residence Palace -rakennus Eurooppa-neuvoston ja Euroopan unionin neuvoston toimipaikaksi (Europa-rakennus), eteni vuonna 2014 vaiheeseen, johon kuuluivat muun muassa kerrosten rakentaminen, eristystyöt ja teknisten laitteistojen asentaminen.

3.2 Tulot

Taulukossa 5 esitetään yleiskatsaus neuvoston tulotapahtumiin vuonna 2014. Ilmaisu ”Saadut oikeudet 2013” viittaa perintämääräyksiin, jotka annettiin vuonna 2013 mutta joita vastaavat määrät perittiin vasta vuonna 2014. Ilmaisu ”Saadut oikeudet 2014” puolestaan vastaa vuonna 2014 käynnistettyjä perintätoimia.

Taulukko 5

Yleiskatsaus vuoden 2014 talousarvioon sisältyviin tulotapahtumiin

(euroina) Luku Saadut oikeudet 2013 Perityt tulot vuodelta 2013 Saadut oikeudet 2014 Perityt tulot vuodelta 2014 Saadut oikeudet yhteensä 2013+2014 Perityt yhteensä 2013+2014 Perittävä vuonna 2015 1 2 3 4 5=1+3 6=2+4 7=5-6 4 0 Henkilöstön palkoista suoritetut pidätykset 0 0 2 8 2 69 786 2 8 2 69 786 2 8 2 69 786 2 8 2 69 786 0 4 1 Eläkemaksut 8 52 902 6 03 939 2 2 9 17 394 2 1 9 06 445 2 3 7 70 296 2 2 5 10 383 1 2 59 912 5 0 Irtaimen (tavaroiden) ja kiinteän omaisuuden myynnistä kertyvä tuotto 400 400 1 04 000 1 04 000 1 04 400 1 04 400 0 5 1 Vuokrauksesta kertyvä tuotto 32 144 32 144 2 81 611 2 49 134 3 13 755 2 81 278 32 478 5 2 Sijoitetuista tai lainatuista varoista kertyvät tulot, pankkikorot ja muut erät 0 0 12 468 12 468 12 468 12 468 0 5 5 Tulot suoritetuista palveluista ja urakoista kertyvästä tuotosta 14 114 12 908 75 397 58 973 89 511 71 881 17 630 5 5 EUH – Tulot suoritetuista palveluista ja urakoista kertyvästä tuotosta 0 0 1 4 44 244 1 3 27 100 1 4 44 244 1 3 27 100 1 17 144 5 7 Toimielinten hallinnolliseen toimintaan liittyvät muut maksut ja palautukset 5 9 59 125 5 5 05 870 1 9 1 99 968 1 7 0 82 664 2 5 1 59 093 2 2 5 88 534 2 5 70 558 5 8 Sekalaiset korvaukset 0 0 22 603 17 828 22 603 17 828 4 775 5 8 EUH – Sekalaiset korvaukset 0 0 0 0 0 0 0 5 9 Muut hallinnollisesta toiminnasta kertyneet tulot 0 0 1 332 1 332 1 332 1 332 0 6 3 Erityisiin sopimuksiin liittyvät rahoitusosuudet 0 0 1 1 77 276 1 1 77 276 1 1 77 276 1 1 77 276 0 9 0 Sekalaiset tulot 0 0 8 8 8 8 0 Yhteensä 6 8 58 685 6 1 55 261 7 3 5 06 086 7 0 2 07 013 8 0 3 64 771 7 6 3 62 274 4 0 02 497

Tulotapahtumien kokonaismäärä saatuina oikeuksina eli annettuina perintämääräyksinä oli 80,4 miljoonaa euroa vuonna 2014. Tästä määrästä 76,4 miljoonaa euroa perittiin varainhoitovuonna, ja loput 4 miljoonaa euroa peritään vuonna 2015.

Perittyjen tulojen pääosa (66 prosenttia eli 50,8 miljoonaa euroa 76,4 miljoonasta eurosta) vuonna 2014 liittyy yhteisön veroihin ja maksuihin, jotka kerättiin pääsihteeristön henkilöstöltä. Tästä määrästä 28,2 miljoonaa euroa kattaa henkilöstön palkoista suoritetut pidätykset ja 22,5 miljoonaa euroa tulee eläkemaksuista ja eläkeoikeuksien siirroista eläkejärjestelmään.

Loppumäärä eli 34 prosenttia (25,6 miljoonaa euroa) kertyy erilaisista hallinnollisista toimista. Tämä määrä on peräisin pääosin seuraavista lähteistä:

— Valtuuskuntien matkakulujen rahoittamiseen jäsenvaltioille aiempina vuosina maksettujen määrärahojen osien perintä niiden vuosista 2012 ja 2013 antamien ilmoitusten (4,5 miljoonaa euroa ja 5,8 miljoonaa euroa) perusteella (luku 5 7).

— Jäsenvaltioiden pyytämästä lisätulkkauksesta tietyille kielille maksettujen maksujen perintä (9,1 miljoonaa euroa) (luku 5 7).

— Siirto EUH:sta neuvostoon ennakkomaksuina palveluista, joita pääsihteeristö on suorittanut EUH:lle (1,3 miljoonaa euroa) (luku 5 5).

— Rahoitusosuudet hallintokuluista, joita syntyy Islannin ja Norjan osallistumisesta Schengenin säännöstöön (1,2 miljoonaa euroa) (luku 6 3).

— Muiden toimielinten osallistuminen ja neuvoston virkamiesten neuvoston seimelle suorittamat maksut (1,2 miljoonaa euroa) (luku 5 7).

— Euroopan unionin tuomioistuimen ja tilintarkastustuomioistuimen maksut neuvoston kanssa yhteisen rahoitusjärjestelmän rahoittamiseksi (0,3 miljoonaa euroa) (luku 5 7).

— Tilojen vuokrauksesta kertyvä tuotto ja siihen liittyvät korvaukset, kuten komission osuus Brysselissä sijaitsevan EU:n infopisteen (Rue Archimède) vuokrasta (0,3 miljoonaa euroa) (luku 5 1).

3.3 Menot vuonna 2014

3.3.1 Talousarviomuutokset vuonna 2014

Varainhoitovuonna 2014 määrärahoja kohdennettiin uudelleen eri siirroin. Taulukossa 6 esitetään päätökset, joilla muutettiin vuosien 2008–2014 talousarviomäärärahoja.

Taulukko 6

Talousarviomuutosten määrä vuosina 2008–2014 tyypin mukaan jaoteltuna

Muutos Vuosi Tyyppi Oikeusperusta 2008 2009 2010 2011 2012 2013 2014 Lisätalousarvio VHA 34 artikla 0 1 0 0 0 0 0 Siirto B VHA 25 artikla 72 46 47 23 23 22 32 Siirto C VHA 25 artikla 3 2 2 2 2 2 2 Siirto D VHA 27 artikla 1 0 0 0 0 0 0 Yhteensä 76 49 49 25 25 24 34

C-siirrot, joista on ilmoitettava budjettivallan käyttäjälle (varainhoitoasetuksen 25 artiklan mukaisesti), tehtiin vuonna 2014 seuraavien kohteiden hyväksi:

— Elokuun 8. päivänä 2014 toteutettu C1-siirto 4 50 000 euroa, jolla — katetaan 10 ennakoimattomaan polkumyyntitapaukseen liittyvät ylimääräiset oikeudenkäyntikulut (3 00 000 euroa), — ja korvataan hävityistä oikeustapauksista johtuvat menot (1 50 000 euroa).

— Marraskuun 5. päivänä 2014 toteutettu C2-siirto 6 4 00 000 euroa, jolla — katetaan Europa-rakennuksen hankintaan liittyvä ennakkomaksu (5 4 50 000 euroa) ja — suoritetaan takautuvasti Luxemburgissa olevien neuvoston uusien konferenssitilojen vanhan ja uuden vuokrasopimuksen välinen erotus (9 50 000 euroa).

Vuonna 2014 EN/N:n talousarviota muutettiin 32 keskinäisellä B-siirrolla varainhoitoasetuksen 25 artiklan 4 kohdan perusteella.

Taulukossa 7 esitetään yleiskatsaus budjettikohtiin, joita muutettiin merkittävästi (4) vuonna 2014 erilaisilla siirroilla.

Taulukko 7

Budjettikohdat, joiden osalta tehtiin merkittäviä siirtoja vuonna 2014

(euroina) Budjettikohta Otsake Alkuperäinen talousarvio 2014 Siirrot Lopulliset määrärahat Ero 1 1 0 0 Peruspalkat 21 9 5 81 059 - 4 4 77 000 21 5 1 04 059 - 2 % 1 1 0 2 Henkilöstösääntöihin perustuvat etuudet 5 6 7 47 000 - 1 0 00 000 5 5 7 47 000 - 2 % 2 0 0 0 Vuokrat 1 6 92 000 1 1 40 000 2 8 32 000 67 % 2 0 0 2 Kiinteän omaisuuden hankinta 5 0 00 000 5 0 00 000 1 0 0 00 000 100 % 2 0 0 3 Tilojen kunnostus 7 4 62 000 - 3 25 000 7 1 37 000 - 4 % 2 0 1 0 Siivous ja kunnossapito 1 4 3 24 000 - 3 00 000 1 4 0 24 000 - 2 % 2 0 1 1 Vesi, kaasu, sähkö ja lämmitys 4 1 63 000 - 4 00 000 3 7 63 000 - 10 % 2 1 0 0 Laitteiden ja ohjelmistojen hankinta 8 8 90 430 - 1 8 57 027 7 0 33 403 - 21 % 2 1 0 1 Tietojärjestelmien käyttöön ja toteuttamiseen liittyvät ulkoiset palvelut 2 0 1 35 000 2 3 32 720 2 2 4 67 720 12 % 2 1 0 2 Laitteiden ja ohjelmistojen huolto ja ylläpito 5 2 14 000 7 36 307 5 9 50 307 14 % 2 1 0 3 Televiestintä 3 1 43 000 - 1 2 12 000 1 9 31 000 - 39 % 2 2 0 0 Valtuuskuntien matkakulut 2 0 3 02 000 7 3 20 746 2 7 6 22 746 36 % 2 2 0 2 Tulkkauskulut 8 6 9 91 444 - 7 3 91 746 7 9 5 99 698 - 8 % 2 2 0 3 Vastaanotto- ja edustuskulut 2 9 97 560 - 3 76 354 2 6 21 206 - 13 % 2 2 0 4 Sisäisistä kuluista aiheutuvat sekalaiset menot 3 6 79 000 3 76 354 4 0 55 354 10 % 2 2 3 6 Oikeudenkäyntimenot ja -kustannukset, vahingonkorvaukset ja korvaukset 1 0 00 000 4 50 000 1 4 50 000 45 %

3.3.2 Yleiskatsaus talousarvion toteuttamiseen vuosina 2005–2014

EN/N:n talousarvion yleinen toteuttamisaste on viimeisten 10 vuoden aikana ollut noin 94 prosenttia (kaavio 1). Toteuttamisaste viittaa sitoumuksiin, jotka on tehty varainhoitovuoden aikana käytettävissä olevista hyväksytyistä talousarviomäärärahoista.

Tosiasialliset vuotuiset maksut vuosina 2005–2014 ovat olleet keskimäärin 81 prosenttia talousarviosta. Yleisen toteuttamisasteen ja maksujen välinen erotus tiettynä vuonna (esim. maksamattomat sitoumukset) on siirretty varainhoitoasetuksen 13 artiklan 4 kohdan mukaisesti seuraavalle varainhoitovuodelle tarvittavia maksuja varten.

Siirretyt määrärahat jakautuvat kahteen pääluokkaan: pääsihteeristön toiminta ja kiinteistöt. Ensimmäinen liittyy ennen varainhoitovuoden loppua asianmukaisesti tehtyihin sitoumuksiin, joissa tavaroita ei kuitenkaan ole vielä toimitettu ja/tai joista ei ole saatu laskua ennen vuoden loppua.

Kaavio 1

Talousarvion yleinen toteuttamisaste vuosina 2005–2014

*) Varainhoitovuonna 2009 neuvoston talousarviota vähennettiin 40 miljoonalla eurolla ”Euroopan unionin talousarvion lisätalousarviolla N:o 10/2009”. Tämä määrä siirrettiin neuvoston osuudeksi Euroopan talouden elvytyssuunnitelman (EERP) rahoittamisesta.

Toinen luokka liittyy pääsihteeristön kiinteistöhankintoihin, joista mainittakoon LEX, seimi ja Europa-rakennus. Pääsihteeristö on viime vuosina voinut käyttää talousarvion toteuttamisesta kertyneitä säästöjä kyseisten hankintojen rahoittamiseen.

Vuonna 2014 osoitettiin 10 miljoonaa euroa Europa -rakennuksen hankkimista varten. Määrä on siirretty vuodelle 2015 tosiasiallista maksua varten.

3.3.3 Määrärahojen käyttö menoluokittain vuonna 2014

Vuotta 2014 koskevassa menoanalyysissä esitetään 14 menoluokkaa.

Taulukossa 8 verrataan siirtojen jälkeistä lopullista talousarviota (sarake 2) talousarvion toteuttamiseen sitoumusten osalta (sarake 3). Lopullisen talousarvion ja sidottujen määrärahojen välinen ero vastaa varainhoitovuonna 2014 käyttämättä jääneitä ja näin ollen menetettyjä määriä.

Taulukko 8

Yleiskatsaus vuoden 2014 talousarvion toteuttamiseen (menoluokittain)

(euroina) Menoluokka Talousarvio 2014 (alkuperäinen) Talousarvio 2014 (lopullinen (5)) Maksusitoumukset (6) Toteutumisaste Peruuntuneet määrärahat 1 2 3 4=3/2 5=2-3 Henkilöstötaulukko 29 2 9 89 059 28 7 5 39 059 28 2 2 14 956 98,1 % 5 3 24 103 Muut henkilöstömenot 2 3 2 18 480 2 3 2 18 480 2 0 0 15 064 86,2 % 3 2 03 416 Kiinteistöt (hankintoja lukuun ottamatta) 4 0 5 37 800 4 0 5 37 800 3 9 0 97 282 96,4 % 1 4 40 518 Tietojenkäsittely 3 7 3 82 430 3 7 3 82 430 3 7 3 45 304 99,9 % 37 126 Irtain omaisuus 8 06 850 8 06 850 7 07 802 87,7 % 99 048 Tekniset tarvikkeet 2 5 86 390 2 5 86 390 2 3 34 978 90,3 % 2 51 412 Kuljetus 2 1 46 217 2 1 46 217 1 4 79 282 68,9 % 6 66 935 Valtuuskuntien matkakulut 2 0 3 02 000 2 7 6 22 746 1 4 0 74 731 51,0 % 1 3 5 48 015 Tulkkauskulut 8 6 9 91 444 7 9 5 99 698 6 4 9 53 834 81,6 % 1 4 6 45 864 Kokoukset ja konferenssit 8 7 20 570 8 7 91 570 6 0 66 822 69,0 % 2 7 24 748 Tiedotus 8 8 90 660 8 8 90 660 7 5 21 462 84,6 % 1 3 69 198 Sekalaiset menot 1 9 30 400 2 3 80 400 1 9 63 451 82,5 % 4 16 949 Varaus 2 7 00 000 2 7 00 000 — 0,0 % 2 7 00 000 Yhteensä (hankintoja lukuun ottamatta) 52 9 2 02 300 52 4 2 02 300 47 7 7 74 968 91,1 % 4 6 4 27 332 Kiinteän omaisuuden hankinta 5 0 00 000 1 0 0 00 000 1 0 0 00 000 100,0 % 0 Kaikki yhteensä 53 4 2 02 300 53 4 2 02 300 48 7 7 74 968 91,3 % 4 6 4 27 332

Talousarvion toteuttamisaste vuonna 2014 on 91,3 prosenttia. Lopullisen talousarvion ja toteutumisen välinen ero voidaan selittää seuraavasti:

— Henkilöstötaulukon määrärahojen ennakoitua vähäisempi käyttö oli kokonaisuudessaan 5,3 miljoonaa euroa. Tämä vajaakäyttö johtuu pääasiassa vuoden 2014 henkilöstötaulukon virkojen ja toimien budjetoitua alemmasta nettotäyttöasteesta.

— Muiden henkilöstömenojen luokassa 61 prosenttia määrärahojen vajaakäytöstä (1,9 miljoonaa euroa 3,2 miljoonasta eurosta) johtuu sopimussuhteisille toimihenkilöille, kansallisille asiantuntijoille ja muista ulkopuolisista palveluista suoritettujen maksujen vähenemisestä. Alhaisempien virkamatkakulujen johdosta säästöä kertyi 0,8 miljoonaa euroa. Loput 0,5 miljoonaa euroa kertyivät pääasiassa Eurooppa-neuvostossa tehtävänsä aloittavaa uutta puheenjohtajaa varten tarkoitetuista varauksista, joita ei käytetty kokonaan, sekä eräistä vähäisistä säästöistä terveydenhoidon ja koulutuksen aloilla.

— Kiinteistömenojen (ilman Europa-rakennusta) yleinen toteutumisaste johti 1,4 miljoonan euron säästöihin. Tästä määrästä 0,8 miljoonaa euroa johtui kiinteistöjen ylläpito- ja siivouskustannusten, veden, kaasun ja sähkön kulutuksen sekä turvallisuusmenojen alenemisesta. Jäljellä olevat 0,6 miljoonaa euroa kertyivät säästöistä, joita saatiin aikaan tiettyjen kunnostus-, asennus- ja turvallisuuteen liittyvien töiden osalta.

— Tietotekniikan alalla talousarvion toteuttamisaste oli liki 100 prosenttia.

— Kalusteisiin liittyvä 0,1 miljoonan euron säästö johtui siitä, että tiettyjen toimistokalusteiden tarve väheni vuonna 2014.

— Teknisten laitteiden osalta kertynyt 0,25 miljoonan euron säästö johtui pääasiassa teknisten laitteiden, kuten multimedia- ja äänilaitteiden vähentyneestä tarpeesta kokoustiloissa.

— Kuljetuskustannusten 0,7 miljoonan euron säästö johtui pääasiassa siitä, että vuokra-autojen ja erityiskuljetuksen tarvetta oli vähemmän EU:n ja Afrikan monenvälisen huippukokouksen yhteydessä (0,5 miljoonan euron säästö).

— Valtuuskuntien matkakuluissa säästettiin 13,5 miljoonaa euroa. Valtuuskuntien matkakuluihin käytettävissä oleva määrä oli siirtojen jälkeen 27,6 miljoonaa euroa. Alkuperäinen talousarvio oli 20,3 miljoonaa euroa, johon siirrettiin 8,7 miljoonaa osasta tulkkaukseen varatuista määrärahoista säästyneistä varoista. Toisaalta vuoden kuluessa siirrettiin 1,3 miljoonaa euroa tiettyjen kielten lisätulkkauksen ja 0,1 miljoonaa euroa muiden matkakulujen rahoittamista varten. Koska jäsenvaltioiden oli maksettava takaisin aiemmilta vuosilta käyttämättä jääneet määrät, vuoden 2014 talousarviossa osoitettiin ainoastaan 14,1 miljoonaa euroa myöhempiin maksuihin.

— Säästöt tulkkausmäärärahoissa ovat 14,7 miljoonaa euroa. On huomattava, että tämä määrärahojen vajaakäyttö on lopullinen tulos sen jälkeen, kun tulkkausmäärärahoista siirrettiin 8,7 miljoonaa euroa valtuuskuntien matkakulujen määrärahoihin (7). Lopputulos sisältää myös 1,3 miljoonaa euroa, jotka siirrettiin takaisin joistakin matkakuluja koskevista määrärahapuitteista tiettyjen kielten lisätulkkauksen kattamiseksi.

— Kokousten ja konferenssien järjestämiseen varattujen määrärahojen vajaakäytöstä kertyneestä 2,7 miljoonan euron kokonaismäärästä 1 miljoona euroa johtui alemmista catering-sopimushinnoista ja siitä, että vuonna 2014 järjestettiin suunniteltua vähemmän kokouksia. Kertynyt 0,9 miljoonan euron lisäsäästö johtui huomattavasti vähentyneestä tarpeesta vuokrata kokous- ja konferenssitiloja neuvoston toimitilojen ulkopuolelta, ja 0,6 miljoonaa euroa säästettiin EU:n ja Afrikan monenvälisen huippukokouksen järjestelykustannuksissa. Lopuksi todettakoon, että erityismatkakulujen vähentynyt tarve on mahdollistanut 0,2 miljoonan euron lisäsäästöt.

— Tiedotukseen osoitettujen määrärahojen käyttöaste oli 85 prosenttia, mikä johtaa 1,4 miljoonan euron säästöön. Tästä määrästä 0,9 miljoonaa euroa johtuu siitä, että virallisessa lehdessä julkaistiin vuonna 2014 vähemmän yhteispäätöksiä ja muita säädöksiä. Jäljellä oleva 0,5 miljoonan euron määrä on pääosin peräisin julkaisujen ja asiakirjojen vähentyneestä tarpeesta sekä tiedotukseen ja julkisten tapahtumien järjestämiseen liittyvien menojen supistumisesta.

— Sekalaisissa menoissa käyttämättä jääneet 0,4 miljoonaa euroa selittyvät muun muassa toimistotarvikkeiden, postikulujen, tutkimusten, muuttojen ja vakuutusten vähäisemmällä tarpeella.

3.4 Edelliseltä vuodelta siirretyt määrärahat

3.4.1 Vuodelta 2013 vuodelle 2014 siirrettyjen määrärahojen käyttö

Kuten taulukosta 9 ilmenee, vuodelta 2013 siirrettiin 47,8 miljoonaa euroa vuodelle 2014.

Taulukko 9

Vuodelta 2013 vuodelle 2014 siirrettyjen määrärahojen käyttö (menoluokittain)

(euroina) Menoluokka Vuodelta 2013 siirretyt määrärahat Maksut vuonna 2014 Toteutumisaste Peruuntuneet määrärahat 1 2 3=2/1 4=1-2 Henkilöstötaulukko 2 90 340 2 90 340 100,0 % — Muut henkilöstömenot 2 1 95 363 1 7 30 106 78,8 % 4 65 257 Kiinteistöt 1 4 2 05 355 1 2 2 70 299 86,4 % 1 9 35 055 Tietojenkäsittely 1 6 4 30 523 1 5 4 15 158 93,8 % 1 0 15 365 Irtain omaisuus 2 95 064 2 90 818 98,6 % 4 246 Tekniset tarvikkeet 1 9 81 297 1 7 99 099 90,8 % 1 82 198 Kuljetus 2 70 549 1 73 935 64,3 % 96 614 Valtuuskuntien matkakulut — — — Tulkkauskulut 6 2 73 864 4 7 65 024 76,0 % 1 5 08 840 Kokoukset ja konferenssit 2 5 70 117 6 74 627 26,2 % 1 8 95 490 Tiedotus 2 5 14 281 1 4 68 752 58,4 % 1 0 45 529 Sekalaiset menot 7 52 401 4 12 592 54,8 % 3 39 809 Varaus — — Yhteensä 4 7 7 79 153 3 9 2 90 751 82,2 % 8 4 88 402

Vuodelta 2013 siirrettyjen määrärahojen käyttöaste oli 82,2 prosenttia.

Alhaisen käyttöasteen tärkeimmät syyt ovat seuraavat:

— Pääsihteeristön edellisen vuoden aikana tilaamat urakat, tavarat tai palvelut jäivät osittain tai kokonaan toimittamatta.

— Urakoista, palveluista tai toimitetuista tavaroista ei saatu laskua. On huomattava, että tästä koituu väistämättä talousarviorasitetta tulevana varainhoitovuonna, koska näitä liiketoimia koskevat uudet sitoumukset on esitettävä vuonna 2015.

3.4.2 Vuodelta 2014 vuodelle 2015 siirretyt määrärahat

Vuodelta 2014 vuodelle 2015 siirretyt määrärahat ovat yhteensä 53 miljoonaa euroa (taulukko 10).

Taulukko 10

Vuodelta 2014 vuodelle 2015 siirretyt määrärahat (menoluokittain)

(euroina) Menoluokka Talousarvio 2014 (alkuperäinen) Talousarvio 2014 (lopullinen (8)) Maksusitoumukset (9) Varainhoitovuodelle 2015 siirretyt määrärahat (9) Siirtoaste 1 2 3 4 5=4/3 Henkilöstötaulukko 29 2 9 89 059 28 7 5 39 059 28 2 2 14 956 3 49 629 0,1 % Muut henkilöstömenot 2 3 2 18 480 2 3 2 18 480 2 0 0 15 064 2 2 95 744 11,5 % Kiinteistöt 4 0 5 37 800 4 0 5 37 800 3 9 0 97 282 1 1 9 12 328 30,5 % Tietojenkäsittely 3 7 3 82 430 3 7 3 82 430 3 7 3 45 304 1 8 1 26 434 48,5 % Irtain omaisuus 8 06 850 8 06 850 7 07 802 5 88 624 83,2 % Tekniset tarvikkeet 2 5 86 390 2 5 86 390 2 3 34 978 1 0 62 094 45,5 % Kuljetus 2 1 46 217 2 1 46 217 1 4 79 282 2 24 349 15,2 % Valtuuskuntien matkakulut 2 0 3 02 000 2 7 6 22 746 1 4 0 74 731 0,0 % Tulkkauskulut 8 6 9 91 444 7 9 5 99 698 6 4 9 53 834 5 5 64 784 8,6 % Kokoukset ja konferenssit 8 7 20 570 8 7 91 570 6 0 66 822 1 1 96 079 19,7 % Tiedotus 8 8 90 660 8 8 90 660 7 5 21 462 1 0 11 946 13,5 % Sekalaiset menot 1 9 30 400 2 3 80 400 1 9 63 451 6 38 694 32,5 % Varaus 2 7 00 000 2 7 00 000 — — — Yhteensä (hankintoja lukuun ottamatta) 52 9 2 02 300 52 4 2 02 300 47 7 7 74 968 4 2 9 70 704 9,0 % Kiinteän omaisuuden hankinta 5 0 00 000 1 0 0 00 000 1 0 0 00 000 1 0 0 00 000 100,0 % Kaikki yhteensä 53 4 2 02 300 53 4 2 02 300 48 7 7 74 968 5 2 9 70 704 10,9 %

Vuodelta 2014 vuodelle 2015 siirretyt määrät koskevat pääasiassa seuraavia luokkia:

— Tietojenkäsittely 18,1 miljoonaa euroa, joista 10,6 miljoonaa euroa liittyy ulkopuoliseen apuun, 4,9 miljoonaa euroa laitteistoihin ja ohjelmistoihin, 1,6 miljoonaa euroa tietotekniikan huoltoon ja ylläpitoon ja 1 miljoona euroa televiestintään.

— Kiinteistöt 11,9 miljoonaa euroa, joista 4,1 miljoonaa euroa käytettiin erilaisiin kunnostustöihin, 3,2 miljoonaa euroa takautuvasti maksettaviin vuokriin, 2,1 miljoonaa euroa siivoukseen ja kunnossapitoon, 1,1 miljoonaa euroa turvallisuuteen ja valvontaan, yhteensä 1 miljoona euroa sähköön, veteen, kaasuun ja lämmitykseen sekä 0,4 miljoonaa euroa muihin kiinteistöihin liittyviin kuluihin, kuten rakennuksia koskeviin tutkimuksiin ja tarkastuksiin.

— Kiinteän omaisuuden hankinta 10 miljoonaa euroa kattaa Europa-rakennuksesta suoritettavan ennakkomaksun.

— Tulkkauskulut 5,6 miljoonaa euroa kattavat marras- ja joulukuussa 2014 toteutuneet tulkkaukset, joista saadaan lopullinen lasku vuonna 2015.

— Muut henkilöstökulut 2,3 miljoonaa euroa kattavat ulkopuolisen avun, koulutuksen, terveydenhoidon, seimet ja virkamatkat.

— Kokous- ja konferenssikulut 1,2 miljoonaa euroa liittyvät pääosin vielä saapumattomiin laskuihin Eurooppa-neuvoston kokouksista ja neuvoston istunnoista vuonna 2014.

— Tekniset laitteistot 1,1 miljoonaa euroa.

— 1 miljoona euroa, josta 0,7 miljoonaa euroa koskee tiedottamista ja julkisia tapahtumia sekä neuvoston julkaisuja, 0,2 miljoonaa euroa asiakirjakokoelma- ja kirjastomenoja ja 0,1 miljoonaa euroa EU:n virallista lehteä.

3.5 Käyttötarkoitukseensa sidotut tulot

3.5.1 Ennen vuotta 2014 kertyneet käyttötarkoitukseensa sidotut tulot

Ennen vuotta 2014 kertyneitä käyttötarkoitukseensa sidottuja tuloja oli yhteensä 27,4 miljoonaa euroa.

Pääsihteeristön toimintaan liittyvät käyttötarkoitukseensa sidotut tulot olivat yhteensä 26,6 miljoonaa euroa, joista maksettiin 26,4 miljoonaa euroa. Loput 0,2 miljoonaa euroa peruuntuivat varainhoitoasetuksen 14 artiklan mukaisesti.

Toinen osa ennen vuotta 2014 kertyneistä käyttötarkoitukseensa sidotuista tuloista (0,85 miljoonaa euroa) liittyy EUH:n neuvostolle vuonna 2013 siirtämiin määriin, joilla katetaan sellaisia palveluja koskevat menot, jotka määritellään näiden toimielinten välisissä erilaisissa palvelutasosopimuksissa ja jotka pääsihteeristö suorittaa. Edellä mainittu määrä (0,85 miljoonaa euroa) maksettiin kokonaisuudessaan vuonna 2014.

Taulukko 11

Ennen vuotta 2014 kertyneiden käyttötarkoitukseensa sidottujen tulojen toteuttaminen (menoluokittain)

(euroina) Menoluokka Käyttötarkoitukseensa sidotut tulot ennen vuotta 2014 Maksut vuonna 2014 Toteutumisaste Peruuntuneet käyttötarkoitukseensa sidotut tulot 1 2 3=2/1 4=1-2 Henkilöstötaulukko 1 9 72 503 1 9 72 503 100,0 % — Muut henkilöstömenot 1 5 78 428 1 5 35 737 97,3 % 42 691 Kiinteistöt 5 76 315 5 39 524 93,6 % 36 791 Tietojenkäsittely 7 55 230 7 03 533 93,2 % 51 697 Irtain omaisuus 1 — 0,0 % 1 Tekniset tarvikkeet 33 151 25 583 77,2 % 7 568 Kuljetus 290 290 100,0 % — Valtuuskuntien matkakulut 1 3 2 60 765 1 3 2 60 765 100,0 % — Tulkkauskulut 8 2 71 566 8 2 71 566 100,0 % — Kokoukset ja konferenssit 82 682 77 354 93,6 % 5 328 Tiedotus 6 172 6 062 98,2 % 110 Sekalaiset menot 43 661 13 885 31,8 % 29 776 EN/N yhteensä 2 6 5 80 765 2 6 4 06 802 99,3 % 1 73 963 EUH:n kanssa tehdyt palvelutasosopimukset 8 50 105 8 50 105 100,0 % 0 Kaikki yhteensä 2 7 4 30 870 2 7 2 56 907 99,4 % 1 73 963

3.5.2 Vuonna 2014 kertyneet käyttötarkoitukseensa sidotut tulot

Vuonna 2014 kertyneitä käyttötarkoitukseensa sidottuja tuloja oli yhteensä 25,6 miljoonaa euroa (taulukko 12). Tästä summasta 1,3 miljoonaa euroa vastaa EUH:n neuvostolle siirtämiä määriä.

Vuoden 2014 käyttötarkoitukseensa sidotuista tuloista oli pääsihteeristön toimintaan liittyviä tuloja 24,2 miljoonaa euroa. Tästä määrästä 0,8 miljoonaa euroa käytettiin varainhoitovuoden aikana ja 23,5 miljoonaa euroa siirrettiin vuodelle 2015 varainhoitoasetuksen 14 artiklan mukaisesti.

Taulukko 12

Vuonna 2014 kertyneiden käyttötarkoitukseensa sidottujen tulojen toteuttaminen (menoluokittain)

(euroina) Menoluokka Käyttötarkoitukseensa sidotut tulot vuonna 2014 Maksusitoumukset vuonna 2014 Käytettävissä olevat käyttötarkoitukseensa sidotut tulot 1 2 3=1-2 Henkilöstötaulukko 1 1 94 467 — 1 1 94 467 Muut henkilöstömenot 1 4 87 849 1 78 829 1 3 09 021 Kiinteistöt 3 20 109 22 188 2 97 921 Tietojenkäsittely 6 00 990 69 351 5 31 639 Irtain omaisuus — — 0 Tekniset tarvikkeet 1 04 599 94 444 10 155 Kuljetus 5 300 — 5 300 Valtuuskuntien matkakulut 1 0 2 59 457 — 1 0 2 59 457 Tulkkauskulut 9 1 45 845 — 9 1 45 845 Kokoukset ja konferenssit 88 220 52 774 35 446 Tiedotus 4 01 984 10 283 3 91 701 Sekalaiset menot 6 30 783 3 38 259 2 92 524 EN/N yhteensä 2 4 2 39 603 7 66 128 2 3 4 73 475 EUH:n kanssa tehdyt palvelutasosopimukset 1 3 29 080 7 36 337 5 92 743 Kaikki yhteensä 2 5 5 68 683 1 5 02 466 2 4 0 66 217

Noin 40 prosenttia käyttötarkoitukseensa sidotuista tuloista liittyy valtuuskuntien matkakuluihin (10,3 miljoonaa euroa). Tulkkausta koskeva 9,1 miljoonan euron määrä tulee tiettyjä kieliä koskevista lisämaksuista kyseisten kielten lisätulkkauksen kattamiseksi. Loppumäärä liittyy pääasiassa neuvoston erilaisiin hallinnollisiin toimiin liittyvien määrien takaisinmaksuun.

(1) Unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annettu Euroopan parlamentin ja neuvoston asetus (EU, Euratom) N:o 966/2012 (EUVL L 298, 26.10.2012, s. 1).

(2) Lopullinen talousarvio, sen jälkeen kun joulukuussa 2009 oli vähennetty 40 milj. euroa Euroopan talouden elvytyssuunnitelmaa varten, oli 563 milj. euroa.

(3) Euroopan parlamentin ja neuvoston direktiivi 2011/7/EU, annettu 16 päivänä helmikuuta 2011, kaupallisissa toimissa tapahtuvien maksuviivästysten torjumisesta (EUVL L 48, 23.2.2011, s. 1).

(4) Nettomäärä > 2 50 000 euroa.

(5) Sisältää sisäiset määrärahasiirrot

(6) Sisältää päätökseen perustuvan määrärahojen siirron 3 2 00 000 euroa.

(7) Pääsihteeristö siirtää päätöksen 111/07 mukaisesti 66 prosenttia käyttämättömistä tulkkausmäärärahoista valtuuskuntien matkakulujen rahoittamiseen käytettäväksi saman varainhoitovuoden aikana. Vuonna 2014 tällaisia määrärahoja oli 8,7 miljoonaa euroa.

(8) Sisältää määrärahasiirrot

(9) Sisältää päätökseen perustuvan määrärahojen siirron 3 2 00 000 euroa.